Diari Oficial de la Generalitat Valenciana


Sumari del DOGV 7033, del 28-05-2013 (2013/5541)

RESOLUCIÓ de 24 de maig de 2013, del director general d'Administració Local, per la qual es concedixen les ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants, convocades per l'Orde 17/2012, de 5 de desembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5541


Data del document
:   24-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 24 de maig de 2013, del director general d'Administració Local, per la qual es concedixen les ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants, convocades per l'Orde 17/2012, de 5 de desembre.  
  
 [2013/5541]  
I. Per Orde 17/2012, de 5 de desembre, de la Conselleria de Presidència, publicada en el Diari Oficial de la Comunitat Valenciana, número 6927, de 20 de desembre de 2012, es van convocar subvencions per a l'any 2013, destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants.  
  
II. De conformitat amb el que preveu la base sexta de l'Orde 17/2012, de 5 de desembre, sobre la concessió d'ajudes en règim de concurrència competitiva, per a determinar la quantia de les subvencions i el seu percentatge respecte al cost del gasto subvencionat, s'han tingut en compte els criteris de pressupost i població municipal que s'han valorat sobre un màxim de 10 punts.  
Els recursos pressupostaris s'han valorat fins a 5 punts, de conformitat amb l'escala següent:  
  
Fins a 500.000 euros: 5 punts.  
De 500.001 a 1.000.000 euros: 4 punts.  
De 1.000.001 a 1.500.000 euros: 3 punts.  
De 1.500.001 a 2.000.000 euros: 2 punts.  
De 2.000.001 euros d'ara en avant: 1 punt.  
  
Les xifres oficials de població conforme al reial decret regulador de la matèria s'han valorat fins a 5 punts, de conformitat amb l'escala següent:  
  
Fins a 1.000 habitants: 5 punts.  
De 1.001 a 1.500 habitants: 4 punts.  
De 1.501 a 2.000 habitants: 3 punts.  
De 2.001 a 2.500 habitants: 2 punts.  
De 2.501 a 3.000 habitants: 1 punt.  
  
III. Tenint en compte les puntuacions obtingudes i considerant que l'import global màxim de 839.000 euros destinat a finançar les subvencions convocades per l'Orde 17/2012, de 5 de desembre, publicat per Resolució de la Direcció General d'Administració Local de data 15 de febrer de 2013, ha sigut minorat en 250.000 euros per Resolució de la mateixa Direcció General, de data 11 d'abril de 2013, ha quedat com a import global màxim una dotació de 589.000 euros.  
  
  
IV. Vist que, de conformitat amb el que establix la base quinta, punt 3r, la comissió avaluadora, després de l'estudi i valoració de les sol·licituds presentades, ha elevat la corresponent proposta de resolució.  
  
  
V. En virtut de tot això, atesa la proposta de resolució elevada per la comissió avaluadora i fent ús de la competència delegada per el conseller de Presidència i vicepresident del Consell d'acord amb el que disposa la base sèptima, apartat segon de l'Orde 17/2012, de 5 de desembre de 2012, per la qual es convoquen per a l'any 2013 subvencions destinades al sosteniment dels gastos corrents en els municipis i entitats locals menors de la Comunitat Valenciana amb població que no excedisca de 3.000 habitants, resolc:  
  
Primer  
Concedir als municipis i entitats locals menors que s'indiquen en l'annex I les quantitats allí expressades en concepte d'ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants, a càrrec de la línia de subvenció T 4230000, inclosa en el programa 125.10, Administració Local, del pressupost de la Generalitat per a l'exercici 2013.  
  
Segon  
No admetre la sol·licitud de l'entitat local mencionada en l'annex II pel motiu que s'expressa.  
  
Tercer  
Establir com a data límit de presentació de la documentació justificativa el 28 de juny de 2013. El pagament d'estes ajudes serà total a la justificació del compliment d'allò convingut, per a la qual cosa els beneficiaris hauran de presentar:  
- Certificat dels gastos subvencionats, segons el model expressat en el document quart de l'orde de convocatòria (certificat de gastos DOC. 4).   
- Còpia compulsada de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la indicada documentació hauran de correspondre's amb el consum o adquisició realitzats en el període d'1 de gener a 31 de març de 2013  
  
Quart   
Reduir proporcionalment l'ajuda en cas que la justificació dels gastos realitzats no abaste la quantia atorgada així com en el cas que l'import justificat no abaste el cost total de l'actuació subvencionada  
  
  
Quint  
Revocar la subvenció en el supòsit de no presentar la justificació del gasto en el termini fixat, garantint durant la tramitació del procediment l'audiència de l'interessat.  
  
Contra la present resolució, que posa fi a la via administrativa, es podrà potestativament realitzar el requeriment a què es referix l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos des de la seua notificació, o bé es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la seua notificació. Tot això de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 24 de maig de 2013.- El director general d'Administració Local: Vicente Saurí Martí.  
  
  
ANNEX I  
Ajudes concedides  
  
  
  
  
  
ANNEX II  
Sol·licituds no admeses  
  
  
  
  
(1): 1. El termini per a la presentació de sol·licituds serà d'un mes des de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud  
  
  
  
  
\* \* \* \* \* \* \*  
  
  
ANEXO I  
Ayudas concedidas  
  
  
  
  
  
ANEXO II  
Solicitudes inadmitidas  
  
  
  
  
(1): 1. El plazo para la presentación de solicitudes será de un mes desde el día siguiente al de la publicación de la presente orden en el Diari Oficial de la Comunitat Valenciana. El incumplimiento de este plazo determinará la inadmisión de la solicitud.